Bratislava, 8.9.2008
                                                                                Číslo: 17727-234/2008/ŠKK

ROZHODNUTIE

Štátna kúpeľná komisia Ministerstva zdravotníctva Slovenskej republiky (ďalej len „Štátna kúpeľná komisia“) ako príslušný správny orgán podľa ustanovení § 41 ods. 1 a § 42 písm. c) zákona č. 538/2005 Z. z. o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov v znení neskorších predpisov (ďalej len „zákon“) a podľa ustanovenia § 17 zákona v spojení s ustanovením § 49 zákona a ustanovením § 46 zákona č. 71/1967 Zb. o správnom konaní (správny poriadok) v znení neskorších predpisov o žiadosti spoločnosti Liečebné termálne kúpele a.s., 966 03 Sklené Teplice, IČO: 31 642 721 zo dňa 3.7.2008 o zmenu  povolenia využívať prírodné liečivé zdroje Zipser /vrt ST-1/, Born /vrt ST-2/, Banský a Jozef v obci Sklené Teplice, v katastrálnom území Sklené Teplice, vydaného rozhodnutím Ministerstva zdravotníctva Slovenskej republiky č. M/212/2001/IKŽ-80 zo dňa 29.11.2001 v znení vyznačenej  zmeny číslo 2802/2003/IKŽ zo dňa 27.10.2003, vyznačenej zmeny číslo 23723/2004/IKŽ zo dňa 20.10.2004, vyznačenej zmeny č. 25604-54/2006/ŠKK zo dňa 2.11.2006 a zmeny vydanej rozhodnutím Štátnej kúpeľnej komisie č. 15178-51/2007/ŠKK zo dňa  4.5.2007  r o z h o d l a
t a k t o:

Povolené odberné množstvo prírodnej liečivej vody z prírodných liečivých zdrojov Zipser /vrt ST-1/, Born /vrt ST-2/, Banský a Jozef (ďalej len „povolené odberné množstvo vody zo zdrojov“) v obci Sklené Teplice, v katastrálnom území Sklené Teplice sa v povolení využívať zdroj vydanom rozhodnutím Ministerstva zdravotníctva Slovenskej republiky č. M/212/2001/IKŽ-80 zo dňa 29.11.2001 v znení vyznačenej  zmeny číslo 2802/2003/IKŽ zo dňa 27.10.2003, vyznačenej zmeny číslo 23723/2004/IKŽ zo dňa 20.10.2004, vyznačenej zmeny č. 25604-54/2006/ŠKK zo dňa 2.11.2006 a zmeny vydanej rozhodnutím Štátnej kúpeľnej komisie č. 15178-51/2007/ŠKK zo dňa  4.5.2007
m e n í   t a k t o:

Odber vody zo zdrojov na vaňové a bazénové kúpele:

a) Zipser /vrt ST-1/
- povolené odberné množstvo zo zdroja prelivom je prelivové množstvo, pričom priemerná výdatnosť zdroja je 3,03 l/s, 
b) Born /vrt ST-2/
- povolené odberné množstvo zo zdroja prelivom je prelivové množstvo, pričom priemerná výdatnosť zdroja je 1,09 l/s,
c) Banský
- povolené odberné množstvo zo zdroja prelivom je prelivové množstvo, pričom priemerná výdatnosť zdroja je 0,76 l/s,
d) Jozef
- povolené odberné množstvo zo zdroja prelivom je prelivové množstvo, pričom priemerná výdatnosť zdroja je 0,43 l/s.

	Ostatné body povolenia využívať zdroje vydaného rozhodnutím Ministerstva zdravotníctva Slovenskej republiky č. M/212/2001/IKŽ-80 zo dňa 29.11.2001 v znení vyznačenej  zmeny číslo 2802/2003/IKŽ zo dňa 27.10.2003, vyznačenej zmeny číslo 23723/2004/IKŽ zo dňa 20.10.2004, vyznačenej zmeny č. 25604-54/2006/ŠKK zo dňa 2.11.2006 a zmeny vydanej rozhodnutím Štátnej kúpeľnej komisie č. 15178-51/2007/ŠKK zo dňa  4.5.2007  zostávajú nezmenené.

Odôvodnenie

Dňa 3.7.2008 s doplnením zo dňa 26.8.2008 doručila spoločnosť Liečebné termálne kúpele a.s., 966 03 Sklené Teplice, IČO: 31 642 721 (ďalej len „využívateľ“) Štátnej kúpeľnej komisii  žiadosť o zmenu povolenia  využívať prírodné liečivé zdroje  Zipser /vrt ST-1/, Born /vrt ST-2/, Banský a Jozef v Sklených Tepliciach, vydaného rozhodnutím Ministerstva zdravotníctva Slovenskej republiky č. M/212/2001/IKŽ-80 zo dňa 29.11.2001 v znení vyznačenej  zmeny číslo 2802/2003/IKŽ zo dňa 27.10.2003, vyznačenej zmeny číslo 23723/2004/IKŽ zo dňa 20.10.2004, vyznačenej zmeny č. 25604-54/2006/ŠKK zo dňa 2.11.2006 a zmeny vydanej rozhodnutím Štátnej kúpeľnej komisie č. 15178-51/2007/ŠKK zo dňa  4.5.2007 (ďalej len „povolenie využívať zdroje“). V povolení využívať zdroje sa využívateľovi povolil odber vody zo zdrojov na vaňové a bazénové kúpele v povolených odberných množstvách: 75 m3/deň zo zdroja Zipser /vrt ST-1/, 11 m3/deň zo zdroja Born /vrt ST-2/, 27 m3/deň zo zdroja Banský, 30 m3/deň zo zdroja Jozef a 50 m3/deň z prepadu z akumulácie vody zdrojov Zipser /vrt ST-1/ a Born /vrt ST-2/.
Predmetom žiadosti o zmenu povolenia využívať zdroje bola požiadavka na zvýšenie povolených odberných množstiev, v súvislosti so zrealizovaným a plánovaným rozšírením lôžkovej kapacity a prevádzky vodoliečby, v nadväznosti na nárast pacientov ústavnej i ambulantnej kúpeľnej starostlivosti, na prelivové množstvá v nadväznosti na stanovené využiteľné množstvá podzemných vôd v Sklených Tepliciach. Využívateľ spolu so žiadosťou predložil v súlade s ustanovením § 17 ods. 5 zákona vyhlásenie, že sa nezmenili ostatné údaje, na základe ktorých bolo vydané povolenie využívať zdroj a správny poplatok podľa zákona Národnej rady Slovenskej republiky č. 145/1995 Z.z. o správnych poplatkoch v znení neskorších predpisov vo výške 5. 000,- Sk vo forme kolkových známok. 
        
Žiadosť zo dňa 3.7.2008 prerokovala Štátna kúpeľná komisia dňa 7.7.2008 a následne dňa 18.8.2008 a posúdila, že zdôvodnenie požadovanej zmeny je ako doklad podľa § 17 ods. 5 zákona nepostačujúce a preto konanie prerušila a vyzvala žiadateľa o  predloženie dokladu vzťahujúceho sa na požadovanú zmenu, v lehote do 30.9.2008. Dňa 26.8.2008 využívateľ predložil doklad vzťahujúci sa na požadovanú zmenu a Štátna kúpeľná komisia dňa 8.9.2008 usúdila, že predložená žiadosť o zmenu povolenia spolu s doplnením je v súlade so zákonom a jej obsah je postačujúci pre posúdenie veci.

Správny orgán umožnil účastníkovi konania a dotknutým orgánom aby sa pred vydaním rozhodnutia vyjadrili k jeho podkladom a predložili svoje vyjadrenia a prípadné doplnenia. V stanovenej lehote účastník konania ani dotknuté orgány neuplatnili žiadne vyjadrenia alebo doplnenia podkladov.

Správny orgán pri správnej úvahe taktiež prihliadal na Rozhodnutie Ministerstva životného prostredia Slovenskej republiky o schválení prírodných a využiteľných množstiev podzemných vôd č. 91/2005-v.s.ú. zo dňa 25.2.2005 v kategórii A pre lokalitu Sklené Teplice. Na základe uvedených skutočností a poznania ďalších skutočností z úradnej činnosti správny orgán nezistil žiadne dôvody, ktoré by bránili vyhovieť žiadosti využívateľa o zmenu povolených odberných množstiev zo zdrojov. 

Správny orgán posúdil, že zmenou povolenia využívať zdroj  nie sú ohrozené záujmy spoločnosti ani obmedzené alebo ohrozené práva účastníkov konania. Vzhľadom na to a k vyššie uvedeným skutočnostiam správny orgán rozhodol tak, ako je uvedené vo výroku tohto rozhodnutia. 

Poučenie: 	Proti tomuto rozhodnutiu možno podľa § 43 ods. 3 zákona č. 538/2005 Z. z. o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov v znení neskorších predpisov podať odvolanie na Štátnu kúpeľnú komisiu  Ministerstva zdravotníctva Slovenskej republiky, Limbová 2, 837 52 Bratislava v lehote do 15 dní odo dňa doručenia. Rozhodnutie je možné preskúmať súdom.                                                           

Doc. Ing. Jarmila Božíková, PhD. 
                                                                                  predseda 
					                  Štátnej kúpeľnej komisie

Doručí sa:

Účastníkovi konania
Liečebné termálne kúpele, a.s., 966 03 Sklené Teplice 

Dotknutým orgánom
1.  Obec Sklené Teplice, 966 03 Sklené Teplice
2. Obvodný úrad životného prostredia v Žiari nad Hronom, Námestie Matice slovenskej 8, 965 01 Žiar nad Hronom